## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

161. schôdza

Číslo: CRD-492/2023

738

**U z n e s e n i e**

**Ústavnoprávneho výboru Národnej rady Slovenskej republiky**

**z 27. apríla 2023**

k vládnemu návrhu zákona, ktorým sa mení a dopĺňa **zákon Národnej rady Slovenskej republiky č. 162/1995 Z. z. o katastri nehnuteľnosti a o zápise vlastníckych a iných práv k nehnuteľnostiam (katastrálny zákon)** v znení neskorších predpisov a ktorým sa menia a  dopĺňajú niektoré zákony (tlač 1468)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľnosti a o zápise vlastníckych a iných práv k nehnuteľnostiam (katastrálny zákon) v znení neskorších predpisov a ktorým sa menia a  dopĺňajú niektoré zákony (tlač 1468);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľnosti a o zápise vlastníckych a iných práv k  nehnuteľnostiam (katastrálny zákon) v znení neskorších predpisov a ktorým sa menia a  dopĺňajú niektoré zákony (tlač 1468) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 738**

**z 27. apríla 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľnosti a o zápise vlastníckych a iných práv k nehnuteľnostiam (katastrálny zákon) v znení neskorších predpisov a ktorým sa menia a dopĺňajú niektoré zákony (tlač 1468)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I bode 39 sa v § 37 písm. d) označenie odkazu 14 nad slovom „predpisov“ nahrádza označením 10ed.

Poznámka pod čiarou k odkazu 10ed znie: „10ed) Zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov.“.

V nadväznosti na to sa v čl. I, bode 39 vypúšťajú slová: „V poznámke pod čiarou k odkazu 14 sa citácia „Zákon Národnej rady Slovenskej republiky č. 15/1993 Z. z.  
o osvedčovaní listín a podpisov na listinách obvodnými úradmi“ nahrádza citáciou „Zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov“.“.

V súvislosti s touto úpravou sa vykoná legislatívno-technická úprava označenia odkazov a poznámok pod čiarou upravených v čl. I, bode 40.

Legislatívno-technická úprava za účelom dodržania chronológie číslovania odkazov v súlade s bodom 34 Legislatívnotechnických pokynov a zosúladenie skutkového stavu s právnym.

1. V čl. I bode 40 sa v § 37h slová „ustanovených právnym aktom Európskej únie“ nahrádzajú slovami „podľa osobitného predpisu“.

Ide o legislatívno-technickú pripomienku, ktorou sa upravuje spôsob odkazu na právne záväzný akt EÚ v poznámke pod čiarou.

1. V čl. I bode 41 sa v § 38 ods. 5 označenie odkazu 10ab nad slovom „dražbu“ nahrádza označením 10h.

Poznámka pod čiarou k odkazu 10h znie: „10h) Zákon [č. 527/2002 Z. z.](https://www.slov-lex.sk/pravne-predpisy/SK/ZZ/2002/527/) o dobrovoľných dražbách a o doplnení zákona Slovenskej národnej rady [č. 323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch  
a notárskej činnosti (Notársky poriadok) v znení neskorších predpisov.“.

Súčasne sa vykoná legislatívno-technická úprava úvodnej vety k poznámkam pod čiarou.

Legislatívno-technická úprava nadväzujúca na chronologické prečíslovanie odkazu 10ab na odkaz 10h v súlade s bodom 34 Legislatívnotechnických pokynov.

1. V čl. I bode 43 sa v § 42 ods. 2 písm. a) bode 1 odkaz 10ef nad slovom „inak“ nahrádza odkazom 10i.

V nadväznosti na to sa primerane upraví úvodná veta a označenie poznámky pod čiarou.

Legislatívno-technická úprava za účelom dodržania chronológie číslovania odkazov v súlade s bodom 34 Legislatívnotechnických pokynov.

1. V čl. I bode 47 sa veta „Poznámka pod čiarou k odkazu 10ac sa vypúšťa.“ nahrádza vetou „Poznámky pod čiarou k odkazom 10ab a 10ac sa vypúšťajú.“.

Legislatívno-technická úprava súvisiaca s prečíslovaním odkazu 10ab na 10h, a teda je potrebné vypustiť aj poznámku pod čiarou k odkazu 10ab, ktorý už neexistuje. S tým súvisí aj úprava znenia vety z jednotného na množné číslo.

1. V čl. I bode 49 sa v § 44 ods. 3 písm. d) za slovo „vykonaním“ vkladá slovo „záznamu“.

Legislatívno-technická úprava v súlade s čl. 4 ods. 3 Legislatívnych pravidiel tvorby zákonov č. 19/1997 Z. z.

1. V čl. I bode 57 sa v § 59 ods. 2 písm. e) pred slovo „zápisu“ vkladá slovo „ich“.

Legislatívno-technická a gramatická úprava na

bližšiu konkretizáciu.